Up-510/05
Natisni
Opravilna št.:
Up-510/05
Datum odločitve:
8. 3. 2007
ECLI:
ECLI:SI:USRS:2007:Up.510.05
Akt:
Ustavna pritožba zoper sodbo Višjega sodišča v Ljubljani, št. I Cpg 1402/2003 z dne 17. 3. 2005
Izrek:
Ustavna pritožba zoper sodbo Višjega sodišča v Ljubljani, št. I Cpg 1402/2003 z dne 17. 3. 2005 se ne sprejme.
Evidenčni stavek:
Če očitno ne gre za kršitev človekovih pravic ali temeljnih svoboščin, zatrjevanih v ustavni pritožbi, Ustavno sodišče ustavne pritožbe ne sprejme v obravnavo.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
5.2 - Temeljne pravice - Enakost (14.2).
5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Enakost orožij (22, 14).
5.3.13.13 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Neodvisnost (23).
5.3.13.14 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Nepristranskost (23).
Pravna podlaga:
Člen 14, 22, 23, Ustava [URS] 
Člen 55.2.1,  Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
30. 5. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US27215
Dokument v PDF obliki:
Up-510-05.pdf
115 KB
Prenesite datoteko
Up-510/05-7
8. 3. 2007
SKLEP
Ustavno sodišče je v postopku za preizkus ustavne pritožbe samostojnega podjetnika A. A., s. p., Ž., ki ga zastopa B. B., odvetnik v Z., na seji senata 20. februarja 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Višjega sodišča v Ljubljani, št. I Cpg 1402/2003 z dne 17. 3. 2005 se ne sprejme.
Obrazložitev
1. Z izpodbijano sodbo je Višje sodišče spremenilo sodbo sodišča prve stopnje tako, da je sklep o izvršbi Okrajnega sodišča v Ljubljani št. Ig 2001/01370 z dne 19. 11. 2001 razveljavilo v 1. in 3. točki izreka in tožbeni zahtevek za plačilo 3.133.520,10 SIT zavrnilo. Odločilo je, da pritožnik (v gospodarskem sporu tožnik) ni ponudil ustrezne trditvene podlage in je zato tožba nesklepčna.
2. Pritožnik v ustavni pritožbi zatrjuje kršitev 2., 8., 14., 15., 22. in 23. člena Ustave ter 6. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – v nadaljevanju EKČP). Navaja, da je v postopku bilo ugotovljeno, da je opravil toliko gradbenih del, kot jih je zaračunal, in da bi mu tožena stranka morala plačati vtoževani znesek, kot je to pravilno ugotovilo sodišče prve stopnje. Meni, da mu pripada plačilo za opravljeno delo, Višje sodišče pa naj bi tožbeni zahtevek zavrnilo neupravičeno.
3. Pritožnik sicer zatrjuje kršitev 14., 22. in 23. člena Ustave ter 6. člena EKČP, vendar teh očitkov ne utemelji. S svojimi navedbami zgolj nasprotuje pravni oceni in odločitvi sodišča. S tem pa ustavne pritožbe ni mogoče utemeljiti. V skladu s prvim odstavkom 50. člena Zakona o Ustavnem sodišču (v nadaljevanju ZUstS) Ustavno sodišče izpodbijano sodno odločbo preizkusi le glede vprašanja, ali so bile z njo kršene človekove pravice in temeljne svoboščine. Ker Ustava v 2., 8. in 15. členu, razen v četrtem odstavku 15. člena, v katerem zagotavlja sodno varstvo človekovih pravic in temeljih svoboščin ter pravico do odprave posledic njihovih kršitev, neposredno ne ureja človekovih pravic ali temeljnih svoboščin, se nanje za utemeljevanje ustavne pritožbe ni mogoče sklicevati. Navedb, ki bi po vsebini pomenile zatrjevanje kršitve četrtega odstavka 15. člena Ustave, pa ustavna pritožba ne vsebuje.
4. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineja drugega odstavka 55. člena ZUstS v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić